 Generate an article for the following headline: Hijab Ban in India: Ilé ẹjọ Karnakata ní kò sí ibi kankan nínú Kùránì tó ti pọn ní dandan fún obìnrin láti lo Hijab : Ilé ẹjọ gíga kan ní ìpínlẹ Karnataka, orílẹ èdè India ti gbé ìdájọ kan kalẹ wí pé àwọn akẹkọọ kò ní ẹtọ láti máa lo hìjáàbù ní àwọn ìyàrá ìkẹkọọ. Ilé ẹjọ náà ní hìjáàbù lílò kò pọn dandan nínú ẹsìn Islam àti pé kò ṣe pàtàkì tó bẹẹ. Àwọn adájọ mẹta tó gbé ìdájọ náà kalẹ ní gbígba àwọn obìnrin mùsùlumí láàyè láti máa wọ hìjáàbù nínú yàrá ìkẹkọọ yóò jẹ ìtàpá sí òfin orílẹ èdè náà. Nínú àgbékalẹ ìwé alábala mọkàndínláàdóje tó kún fún àwọn ọrọ láti inú Kùránì, àwọn adájọ náà ní kò sí ibi tí ẹsìn Islam ti pá ní dandan fún àwọn obìnrin, láti máa wọ hìjáàbù àti pé tí òfin kò bá pa á ni dandan kò yẹ kí orílẹ èdè náà mu ni tipátipá. Ìdájọ yìí ló ń ṣe àtìlẹyìn fún àṣẹ tí ìjọba ìpínlẹ Karnataka ti pa ṣaájú wí pé àwọn akẹkọọ kò ní ẹtọ láti máa wọ hìjáàbù nínú yàrá ìkẹkọọ. Ilé ẹjọ ní ìjọba ní àṣẹ láti sọ irúfẹ aṣọ tó bá fẹ kí àwọn akẹkọọ máa wọ. Kí ló ti ṣẹlẹ sẹyìn? Ní oṣù kìíní ọdún yìí ni ilé ẹkọ kan ní ìpínlẹ Karnataka fòfin de gbígba àwọn akẹkọọ obìnrin láti máa wọ hìjáàbù ní yàrá ìkẹkọọ. Ìpinu yìí ló fà á tí àwọn mùsùlùmí ní ìpínlẹ náà ṣe ìwọde tó sì fi di ọrọ ńlá. Ní ọpọ ọjọ ní ìjọba fi ti àwọn ilé ẹkọ kan lórí pa nítorí ìṣẹlẹ náà. Lẹyìn èyí ni àwọn obìnrin náà gba ilé ẹjọ láti pe ìjọba lẹjọ pé ìwé òfin orílẹ èdè India fi àyè gba àwọn láti lo hìjáàbù níbiníbi àti ní ìgbàkúgbà. A ó pe ẹjọ kòtẹmilọrùn: Ọjọgbọn Ravi Varma Kumar tó jẹ agbẹjọrò àgbà fún àwọn olùpejọ ní àwọn yóò ẹjọ kòtẹmilọrùn ní ilé ẹjọ tó ga jùlọ. Bákan náà ní àwọn olùpẹjọ ní ilé ẹjọ já àwọn kulẹ fún ìdí àwọn kò ní ìgbàgbọ nínú ilé ẹjọ náà mọ. Wọn ní àwọn yóò ja ìjà náà títí dé òpin. Nígbà tí ìgbẹjọ náà ń lọ lọwọ ọpọ àwọn akẹkọọ mùsùlùmí kò lọ sí ilé ẹkọ, kódà ọpọ wọn ni kò ṣe ìdánwò nítorí hìjáàbù. Bí ó tilẹ jẹ pé òfin náà fi àyè sílẹ fún àwọn akẹkọọ náà láti wọ hìjáàbù nígbà tí wọn bá wà ní ọgbà ilé ẹkọ, wọn ní kò tẹ àwọn lọrùn láti máa gèlè àwọn bá fẹ wọ kílàsì. Ẹwẹ, ìjọba ìpínlẹ náà ní ìdájọ ilé ẹjọ náà tẹ àwọn lọrùn. 